|  |  |
| --- | --- |
| **Ime projekta** | **Zgodbe otrok sveta – leto ali več pozneje** |
| **Podatki o nevladni oz. humanitarni organizaciji**  | Časoris, zavod za informiranje in izobraževanjeStrugarska 9, 1000 Ljubljanaurednik@casoris.si<http://casoris.si> |
| **Odgovorna oseba** | Dr. Sonja Merljak Zdovc, direktorica  |
| **Čas izvedbe** | 1. 4. 2019 – 6. 11. 2019
 |
| **Kratek opis in povzetek rezultatov projekta** | V projektu Zgodbe otrok sveta v spletnem časopisu Časoris in na vseh Časorisovih družbenih omrežjih širši javnosti predstavljamo otroke, ki so v Slovenijo pribežali pred vojno, revščino ali pomanjkanjem priložnosti za uspešno življenje. Predstavili smo jih kot osebe z imeni in priimki, preteklostjo in sanjami, željami, pričakovanji. Za mnoge je bilo sodelovanje v projektu zelo pozitivna izkušnja, ki bi jo z veseljem ponovili.**V letu 2019 smo zato sedem otrok, ki smo jih v projektu že predstavili, znova obiskali**. Pogledali smo, kako živijo leto ali več pozneje, in to predstavili v pisnem prispevku in v videu. Zanimalo nas je, kako so se vključili v družbo, kaj jim je pomagalo in kaj največ pomenilo ter kaj bi bilo treba glede na njihove izkušnje spremeniti, da bi bilo življenje v Sloveniji prijetnejše. Ugotavljali smo še, kako poznavanje njihove njihove osebne zgodbe, tradicije in običajev pomaga, da jih večinsko prebivalstvo sprejme medse. Zgodbe smo objavili na spletnem portalu [Časoris](https://casoris.si/category/sola-se-predstavi/zgodbe-otrok-sveta/) in Časorisovem kanalu na [YouTube](https://www.youtube.com/watch?v=l-_Pch8Io_c&feature=youtu.be).Otroci so ob koncu projekta povedali, da so veseli, da so sodelovali in da se nekdo zanima za njihovo zgodbo. Ravnatelji in učitelji osnovnih in srednjih šol, ki jih obiskujejo predstavljeni otroci, so objavljene prispevke izkoristili za pogovor na razrednih ali drugih urah. Povedali so nam, da je projekt pozitivno vplival na položaj otroka na šoli, saj so ga drugi zato bolje razumeli in sprejeli. Učitelji, raziskovalci migracij ter izvajalci delavnic na temo medkulturnega sobivanja in strpnosti so nam povedali, da so Zgodbe otrok sveta uspešno vključili tudi v svoje kampanje in delavnice ter da so bile zelo koristne, saj so tako rekoč edino gradivo, ki ga imajo na voljo, v katerem otroci priseljenci govorijo o svoji izkušnji selitve. V njihovem imenu namreč ne govorijo niti odrasli niti tisti, ki nimajo te izkušnje.**Projekt smo nadgradili s pisnim prispevkom, v katerem smo analizirali pojav sovražnega govora v povezavi z otroki priseljenci, ter s pisnim prispevkom in video prispevkom, v katerem smo predstavili razmišljanja štirih odraslih, ki so bodisi sami imeli izkušnjo begunstva bodisi so pripomogli, da se priseljenci pri nas dobro počutijo.** S tem smo spodbudili dialog in razmišljanje slovenskih učencev in učiteljev o multikulturnosti, strpnosti, sovražnem govoru in o izzivih migracij ter o prilagajanju na življenje v novem kraju tudi po več desetletjih bivanja v tujini. Projekt smo promovirali tudi na družbenih omrežjih Facebook, Twitter in Instagram, kjer smo za vsako novo zgodbo s pomočjo vložka v promocijo povečali vidnost in doseg. Doseganje vidnosti projekta s pomočjo oglaševanja na vseh kanalih in na vse možne načine se nam zdi ključnega pomena, saj z njo dosežemo ne le tiste, ki jih projekt neposredno naslavlja, torej otroke priseljence, njihove sošolce, učitelje, ravnatelje, trenerje, starše in skrbnike, ampak tudi najširšo javnost. Le z ozaveščanjem najširše javnosti lahko pripomoremo k širjenju strpnosti v družbi.Projekt je zaradi prizadevanj za sprejemanje in spoštovanje pripadnikov različnih narodnosti in etničnih skupin, beguncev in migrantov ter njihovega vključevanja v družbo odmeval v slovenski in tudi v mednarodni javnosti.Avgusta je projekt Zgodbe otrok sveta prejel **nagrado za najboljši medkulturni projekt v kategoriji mediji v letu 2019,** ki jo podeljuje avstrijsko Zvezno ministrstvo za Evropo, integracijo in zunanje zadeve (BMEIA). Na začetku oktobra pa je prejel še **nagrado Clarinet Project**, ki jo podeljujejo za projekte, namenjene ozaveščanju o migracijah in integracijah, v kategoriji splet in družbena omrežja.  |
| **Celotna vrednost projekta** | 11.242,93 EUR |
| **Odobrena sredstva Urada za komuniciranje** | 8.940,00 EUR |
| **Vrednost prostovoljskega dela** | 1.440,00 EUR |